## Barrachina analitza amb la Federació de Comunitats de Regants la situació de les infraestructures de regadiu afectades per la riuada

*** El conseller conseller d’Agricultura ha mantingut una reunió de treball amb FECOREVA**

**València.**

El conseller d’Agricultura, Aigua, Ramaderia i Pesca, Miguel Barrachina, ha mantingut una trobada amb representants de la Federació de Comunitats de Regants de la Comunitat Valenciana (FECOREVA), amb els quals ha analitzat els efectes de la riuada en les infraestructures de regadiu i les mesures de suport que puguen necessitar.

Miguel Barrachina ha traslladat el compromís del Consell per a dur a terme actuacions que permeten restablir, com més prompte millor, els sistemes de regadiu afectats.

El conseller ha assenyalat que és indispensable una recuperació ràpida de tota classe d’infraestructures com basses, xarxes de distribució, estacions de bombament o sistemes elèctrics per a recuperar el reg de les explotacions agràries.

A més, ha explicat que des de la Conselleria ja s’ha posat en marxa una actuació d’emergència de 20 milions d’euros per a reparar els accessos a una gran part de les explotacions, que permeta també conéixer i avaluar els danys en les diferents infraestructures agràries, com xarxes de reg, capçals, bombes o sistemes elèctrics.

Fecha: 19/11/2024